Video: Ruimtevaarders maak geskiedenis met SpaceX-lansering | Maroela Media
Nasa se ruimtevaarders Bob Behnken en Doug Hurley het geskiedenis gemaak toe hulle Saterdagaand aan boord SpaceX, Elon Musk se ruimtevaartonderneming, se ruimtekapsule Crew Dragon, gelanseer deur die nou bekende Falcon 9-vuurpyl, na die Internasionale Ruimtestasie (ISS) vertrek het.
Dit is die eerste keer in nege jaar dat 'n ruimtetuig met Amerikaners van Amerikaanse grondgebied gelanseer word. SpaceX het ook pas die eerste private maatskappy geword om mense na die ruimte te neem.
Behnken en Hurley is omstreeks 21:22 vanaf die Kennedy-ruimtesentrum aan boord die ruimtekapsule Crew Dragon deur die Falcon 9-vuurpyl gelanseer. Die rit na die ISS sal sowat 19 ure duur.
"Ons het dit gedoen," het die Nasa-administrateur Jim Bridenstine kort ná die lansering gesê. Bridenstine het na die geskiedkundige oomblik saam met die Amerikaanse president Donald Trump en die visepresident Mike Pence gekyk.
Volgens Nasa het meer as 10 miljoen mense regstreeks na die lansering gekyk.
Bridenstine vertel dat hy gebid het die oomblik toe Crew Dragon gelanseer word. "Ek het al vantevore daardie gerommel gehoor, maar dit is 'n heel ander gevoel as jy jou eie span op daardie vuurpyl het," het hy vertel.
"Hulle is ons span, hulle is Amerika se span, dit is die lansering van Amerika, dit is alles wat Amerika in sy suiwerste vorm te bied het."
Maroela Media het vroeër berig die lansering is Woensdagaand etlike minute voor dié ruimtevlug sou vertrek, uitgestel weens die onstuimige weerstoestande.
Elon Musk. Suid Afrikaans gebore.
Stigter en eienaar van SpaceX.
Terug op tuis bodem kan n kader in Suid Afrika gebore nie die SAL in die lug hou nie.
Want Afrika redeneer solank daar nog 10c in die bank is het ons nog geld vandag. Morê sal die regering ons help en oormorê as alles platval blameer ons apartheid.
Goed gedoen Elon Musk, NASA en hul spanne.
Ons kort n paar van sy vuurpyle hier. Daar is n hele paar mense in die land wat op n eenrrigting vlug moet gaan. Mars toe!!
En dit van 'n knaap van Pretoria, Elon Musk se ma was die dogter van 'n dokter wat in Soutpansbergweg gewoon het. Alhoewel hulle engels was, was sy en haar suster saam met ons in 'n Hervormde Afrikaanse Sondag skool in Rose straat, Riviera. Haar pa (die dr.) was self 'n persoon met ondenemings gees, Hy het geglo dat Atlantis – die verlore stad – in die Kalahari woestyn gelee was. Hy het dus gereeld met sy Piper Cup vliegtuigie gaan soek na die verlore stad. Daar het hy ook omgekom toe sy vliegtuigie neergestort het.
Prioriteite oppie koffie, as jy mý vra. Daar is plekke op aarde waar die mens se voet nog nooit gesit is nie, die menslike oog nog nooit gesien het nie, maar tog foeter hulle die ruimte in opsoek na … wat? God se geheime is God se geheime en so sal dit bly totdat Hy dit eendag sélf aan ons bekend sal maak. Soek hulle intelligente wesens daar buite? Daar's dan nie eers intelligente wesens hier op aarde nie!! Noem my maar oudmodies, maar hulle gaan absoluut NIKS daar buite leer wat hulle nie uit die Bybel kan kry nie… Lees meer »